OpenLLM-France/wikimedia huggingface dataset:
# Cynips quercusfolii

Cynips quercusfolii és una espècie d'himenòpter de la família dels cinípids. És una petita vespa que forma agalles en les fulles de plantes del gènere Quercus. Les que fa sobre el roure de Portugal,Quercus lusitanica, s'aprofiten comercialment.
L'adult fa uns 3 mm de llargada. L'agalla que formen les seves larves té forma esfèrica i es fa al revers de les fulles. La reproducció és en part sexual i en part per partenogènesi.
Les larves fan uns 2 mm de llargada. A cada agalla es desenvolupa només una larva. De l'agalla, a l'hivern, n'emergeix sempre una vespa femella la qual pondrà els seus ous (no fertilitzats) als borrons dels roures durant la primavera. Entre maig i juny neixen vespes sexuades de les agalles i comencen un nou cicle.
Abans es creia que els subjectes sexuats i no sexuats eren dues espècies diferents («Cynips quercusfolii» i «Spathegaster taschenbergi»).
* Agalles
* Larves

## Referències

* ↑ Chinery, Michael. Insectes de France et d'Europe occidentale (en francès). París: Flammarion, 2005, p. 228-229. ISBN 978-2-0820-1375-8.
# Cynips

Cynips és un gènere d'himenòpters de la família dels cinípids que fan agalles. Una de les més conegudes és la que fa agalles en els roures (Cynips quercusfolii), la qual indueix les característiques galles esfèriques de 2 centímetres de diàmetre a la part de sota de les fulles dels roures.

## Taxonomia

* Cynips agama
* Cynips caputmedusae
* Cynips cornifex
* Cynips disticha
* Cynips divisa,
* Cynips fusca
* Cynips longiventris
* Cynips quercus
* Cynips quercusfolii
* Cynips schlechtendali

## Referències

* ↑ A fully web-illustrated morphological phylogenetic study of relationships among oak gall wasps and their closest relatives (Hymenoptera: Cynipidae). Auckland, N.Z.: Magnolia Press, 2008. ISBN 978-1-86977-235-2.
* ↑ «New species of cynipid gallwasps of the genus Plagiotrochus Mayr, 1881 from Nepal and Jordan (Hymenoptera: Cynipidae: Cynipini)». Acta zoologica Academiae Scientiarum Hungaricae, 3, 55, 2009, pàg. 263-274.
# Crist de la Concòrdia

Crist de la Concòrdia (Cristo de la Concordia) és una estàtua de Jesucrist situada al Turó de Sant Pere, a l'est de Cochabamba, a Bolívia. És accessible amb telefèric, amb cotxe de línia o caminant. L'estàtua té 34,2 metres d'alt, en un pedestal de 6,24 metres, el que suma un total de 40,44 metres.

## Construcció

La construcció de l'estàtua va començar el 12 de juliol de 1987, i es va acabar el 20 novembre 1994. Va ser dissenyada per César i Wálter Terrazas Pardo, i elaborada a partir de l'estàtua Crist Redemptor de Rio de Janeiro. Està situada 265 metres per sobre de la ciutat de Cochabamba, a 2.840 metres sobre el nivell del mar. Quan va acabar esdevingué l'estàtua més gran de Jesucrist del món, tot i que altres l'han superat. Pesa 2.200 tones. El cap de l'estàtua té 4,64 metres d'alt, i pesa 11.850 quilos. Els braços tenen 32,87 metres.

## Disseny

L'estàtua és lleugerament més petita que el Crist Rei de Świebodzin de Polònia (36 metres d'alt comptant la corona de 2 metres) i més alta que el Christ Redemptor de 30 metres de Rio de Janeiro, Brasil, cosa que la situa, segons algunes classificacions, com la segona estàtua més gran de Jesucrist en el món. És la tercera estàtua més gran de l'Hemisferi Del sud, després de l'estàtua de la Verge del a Pau de Veneçuela, i l'estàtua de santa Rita de Brasil. La mà esquerra assenyala el sud, i la dreta indica el nord.

## Referències

* ↑ «My Jesus Christ Is Bigger Than Yours». The Huffington Post, 26-05-2011 [Consulta: 10 desembre 2014].
* ↑ «10 of the world's most impressive religious statues». CNN, 08-12-2014 [Consulta: 10 desembre 2014].
# Cursa Popular de Nou Barris

La Cursa Popular de Nou Barris és una cursa atlètica que se celebra anualment al districte de Nou Barris de Barcelona des de l'any 1986, organitzada pel Club d'Atletisme Nou Barris i l'Ajuntament de Barcelona. Amb un recorregut de 10 km, forma part dels actes de la festa major del districte, a la segona quinzena de maig. També se celebra una cursa de 3 km i una caminada popular, així com, activitats centrades en el món de l'atletisme.

## Referències

* ↑ «Cursa Popular de Nou Barris». Enciclopèdia de l'esport català. Barcelona: Grup Enciclopèdia Catalana.
* ↑ Pou, Alicia. «Cursa popular Nou Barris». Atletisme Català. Arxivat de l'original el 2019-07-15. [Consulta: 4 octubre 2019].

## Enllaços externs

* Cursa Popular de Nou Barris - Lloc web oficial
# Cynoglossus canariensis

Cynoglossus canariensis és un peix teleosti de la família dels cinoglòssids i de l'ordre dels pleuronectiformes que viu a l'est de l'Atlàntic (des de Mauritània i les Illes Canàries fins a Angola).

## Referències

* ↑ The Taxonomicon (anglès)
* ↑ FishBase (anglès)
# Corbatón

Plantilla:Falten referència
Corbatón és una pedania aragonesa de la província de Terol, en la comarca de Jiloca. No té ajuntament, sinó que pertany al municipi de Cosa.
La seua població és de 17 habitants.
# Corbara

Corbara (en cors Corbara ) és un municipi francès, situat a la regió de Còrsega, al departament d'Alta Còrsega. L'any 1999 tenia 706 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 314 | 355 | 366 | 510 | 583 | 706 |

## Administració

Llista d'alcaldes :
| Període | Identitat | Partit | Qualitat |
| 2001- | Paul Lions | | |

## Galeria d'imatges

* Convent St-Dominique i capella Notre-Dame de Latiu
* la capella San Roccu
* Notre-Dame des Sept Douleurs
* Notre-Dame des Sept Douleurs
# Correu aeri

Correu aeri (títol original en anglès Air Mail) és una pel·lícula americana d'aventures del 1932 dirigida per John Ford, basada en una història de Dale Van Every i Frank “Spig” Wead. És protagonitzada per Ralph Bellami, Pat O'Brien i Gloria Stuart.

## Argument

El pilot Mike Miller (Ralph Bellami) és propietari d'una base de correu aeri al peu de les muntanyes Rocoses. Lidera un grup de joves pilots que arrisquen les seves vides per lliurar el correu aeri volant en dies de molt mal temps i sobre terrenys perillosos. Quan Joe Barnes (Ward Bond, que no surt als crèdits) s'estrella a la base, els altres pilots intenten recuperar el valuós correu d'entre les restes en flames. Mike consola a la seva promesa Ruth (Gloria Stuart), que també és la germana d'en Joe, i s'adona que ha de contractar un substitut, el temerari “Duke” Talbot (Pat O'Brien).
Duke és un bon pilot, però la seva fanfarroneria i el seu afer amb Irene (Lilian Bond), la dona del company pilot “Dizzy” Wilkins (Russell Hopton), podria causar un dany irreparable a aquest grup d'aviadors tan unit. Quan Dizzy s'estrella i mor en mig d'una tempesta de neu, Mike es veu forçat a fer-se càrrec de l'última part del seu vol, tot i que els metges l'han advertit de que està perdent la visió. Quan ell també s'estrella en la tempesta de neu, la seva crida d'ajuda revela que encara és viu, però està atrapat en una vall inaccessible. Duke considera la possibilitat de rescatar-lo, i confisca un avió i s'adreça a la llunyana vall. Aterra bruscament, danyant el seu avió, però aconsegueix sortir volant amb Mike a bord. Quan estan arribant a la seva base, Duke sap que no pot aterrar amb seguretat, de manera que expulsa a Mike de l'avió abans d'estrellar-se. Quan l'equip de terra el rescata de l'accident, Duke està greument ferit, però viu.

## Repartiment

* Ralph Bellami: Mike Miller
* Gloria Stuart: Ruth Barnes
* Pat O'Brien: "Duke" Talbot
* Slim Summerville: "Slim" McCune (com a "Slim" Summerville)
* Lilian Bond: Irene Wilkins
* Russell Hopton: "Dizzy" Wilkins
* David Landau: “Pop”
* Leslie Fenton: Tony Dressel
* Frank Albertson: Tommy Bogan
* Hans Fuerberg: "Heinie" Kramer
* Thomas Carrigan: "Sleepy" Collins (com a Tom Carrigan)
* William Daly: "Tex" Lane

## Referències

* ↑ Títol en català a Ésadir
* ↑ Ward Bond: uncredited a la fitxa IMDb
# Dans la brume

Dans la brume és una pel·lícula de ciència-ficció francoquebequesa del director Daniel Roby, del 2018.

## Sinopsi

Una parella viu a París amb la seva filla, que pateix una malaltia incurable anomenada «la malaltia del peix vermell» que l'obliga a viure dins d'una bombolla de vidre gegant. Un dia, una boira que procedeix del subsol mata tothom qui troba al seu pas. Aquesta broma inunda tota la ciutat, la majoria dels supervivents es queden confinats als últims pisos dels edificis més alts. Dia a dia, intenten sobreviure malgrat la manca de vitualles, d'electricitat i d'informació. Aquesta parella fa tot el que pot per salvar llur filla, que s'ha quedat a dins de la bombolla envoltada per la boira.
# Dans med svåra steg

Dans med svåra steg és l'àlbum amb què debutà l'any 1996 el cantautor suec Lars Winnerbäck. Ha esdevingut disc d'or a Suècia.

## Cançons

* "Tretton trappor opp" - 3:46 - 13 Pisos Amunt
* "Eldvakt" - 2:48 - Observador de focs
* "Av ingens frö" - 3:45 - Per la llavor de ningú
* "Fröken Svår" - 1:26 - Senyora Difícil
* "Under månen" - 5:14 - Sota la lluna
* "Tal av Hjärter Dam" - 2:22 - Discurs de la Reina de Cors
* "Kom änglar" - 4:13 - Veniu àngels
* "Julgröten" - 5:16 - Julgröten (recepta nadalenca sueca)
* "Sagan om en fantasi" - 3:59 - Conte sobre una fantasia
* "Vårdag i november" - 4:02 - Dia de primavera a Novembre
* "Försvarstal" - 3:28 - Discurs de defensa
* "Inte för kärleks skull" - 4:42 - No per l'amor
* "Fenomena" - 4:02 - Fenomen

## Músics acompanyants

* Lars Winnerbäck - veu, guitarra acústica
* P H Andersson - violí, flauta dolça, guitarra elèctrica, guitarra acústica, suport vocal
* Kalle Tagesson - piano
* Martin Söderström - baix
* Johan Aronsson - bateria, percussió
* Rikard Favati - guitarra acústica (Av ingens frö)
* Susanna Carlstedt - veu (Av ingens frö)
# Crisoma de Jerdon

El crisoma de Jerdon (Chrysomma altirostre) és una espècie d'ocell de la família dels paradoxornítids (paradoxornitidae), tot i que sovint encara se'l troba classificat amb els sílvids (Sylviidae). Es troba de forma fragmentada a l'Índia, Myanmar, Nepal i Pakistan. El seu hàbitat el conformen cursos d'aigua i herbassars El seu estat de conservació es considera vulnerable.
El nom de Jerdon fa referència al ornitòleg i cirurgià escocès Thomas C. Jerdon (1811-1872).

## Taxonomia

Tradicionalment el gènere Chrysomma es classificava dins de la família dels timàlids (Timaliidae), però se'l traslladà a la família dels sílvids (Sylviidae) quan es demostrà la seva proximitat genètica amb els membres del gènere Sylvia.
El Congrés Ornitològic Internacional, en la seva llista mundial d'ocells (versió 10.2, 2020) el transferí finalment a la la família dels paradoxornítids (Paradoxornithidae). Tanmateix, el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon apareix classificat encara dins de la família dels sílvids.

## Referències

* 1 2 Fundació Barcelona Zoo; Institut Català d’Ornitologia; TERMCAT, Centre de Terminologia. «crisoma de Jerdon». Diccionari dels ocells del món. TERMCAT. [Consulta: 29 agost 2022].
* ↑ «Sylviid babblers, parrotbills, white-eyes». IOC World Bird List Version 11.1. International Ornithologists' Union, 01-01-2021.
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 634. ISBN 978-84-16728-37-4.
* ↑ BirdLife International. «Jerdon's Babbler. Chrysomma altirostre» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 29 agost 2022].
* ↑ Cibois, Alice «Mitochondrial DNA Phylogeny of Babblers (Timaliidae)». Auk, 120, 1, 2003, pàg. 35-54. DOI: 10.1093/AUK/120.1.35. JSTOR: 41677962.
* ↑ «Taxonomic Updates IOC» (en anglès). Congrés Ornitològic Internacional, 25-07-2020. [Consulta: 5 agost 2022].
# Crisogó (conseller)

Crisogó (en llatí Chrysogonus, en grec antic Χρυσόγονος) fou el pare del poeta Sami de Macedònia
Va ser amic íntim i conseller de Filip V de Macedònia (220 aC a 179 aC), que va rebre els seus consells tant en la guerra com en la pau. Va tenir una gran influència sobre el rei, i Polibi diu que era més misericordiós quan seguia els consells de Crisogó.

## Referències

* ↑ 2.Chrysogonus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 702
# Deleastartos

Deleastartos o Dalay-‘Ashtart va ser rei de Tir. Era el segon de quatre germans, i tots van ser reis. El germà gran, fundador de la dinastia, havia derrocat i mort al rei Abdastartos.
El que se'n sap d'aquest rei es basa en el que diu Frank Cross sobre una cita que fa Flavi Josep d'un text perdut de Menandre d'Efes. Tal com es coneix el text de Flavi Josep, aquest segon germà es deia Astartos i Deleastartos era el patronímic d'aquest personatge. Del primer germà, que havia mort al rei anterior, no hi ha constància del nom. Frank Cross proposa que Astartos era el nom del primer germà i Deleastartos el del segon.

## Referències

* ↑ Flavi Josep. Contra Apió, I, 18
* ↑ Cross, Frank «An Interpretation of the Nora Stone». Bulletin of the American Schools of Oriental Research, 208, 1972, pàg. 17.
# Anna Martínez Benayas

Anna Martínez Benayas (Barcelona, 13 de setembre de 1984) és una portera d'hoquei sobre patins en línia catalana.
Es formà al Club Patí Castellbisbal i posteriorment jugà al Club Patí Sant Andreu. Amb el club barceloní guanyà tres Campionats de Catalunya (2004, 2005, 2006) i dos Campionats d'Espanya (2005, 2006). Internacional amb la selecció espanyola d'hoquei sobre patins en línia, participà al Campionat del Món de 2005 i, amb la selecció catalana, competí en dos World Cup (2004, 2005).

## Referències

* ↑ «Anna Martínez Benayas». Enciclopèdia de l'esport català. Barcelona: Grup Enciclopèdia Catalana.
# Jard-sur-Mer

Jard-sur-Mer és un municipi francès situat al departament de Vendée i a la regió de País del Loira. L'any 2018 tenia 2.664 habitants.

## Demografia

El 2007 tenia 2.480 habitants. Hi havia 1.220 famílies. El 2007 hi havia 4.054 habitatges: 1.250 habitatgess principals, 2.733 segones residències i 71 estaven desocupats. 3.494 eren cases i 553 eren apartaments.

## Economia

El 2007 la població en edat de treballar era de 1.198 persones de les quals 660 eren actives.
Dels 224 establiments que hi havia el 2007, 4 eren d'empreses alimentàries, 2 d'empreses de fabricació d'altres productes industrials, 35 d'empreses de construcció, 59 d'empreses de comerç i reparació d'automòbils, 4 d'empreses de transport, 33 d'empreses d'hostatgeria i restauració, 4 d'empreses d'informació i comunicació, 7 d'empreses financeres, 22 d'empreses immobiliàries, 17 d'empreses de serveis, 19 d'entitats de l'administració pública i 18 d'empreses classificades com a «altres activitats de serveis».
Dels 72 establiments de servei als particulars que hi havia el 2009, 1 era una oficina de correu, 3 oficines bancàries, 4 tallers de reparació d'automòbils i de material agrícola, 1 autoescola, 4 paletes, 6 guixaires pintors, 9 fusteries, 5 lampisteries, 5 electricistes, 2 empreses de construcció, 4 perruqueries, 1 veterinari, 13 restaurants, 11 agències immobiliàries, 1 tintoreria i 2 salons de bellesa.
Dels 34 establiments comercials que hi havia el 2009, 1 era un supermercat, 1 una gran superfície de material de bricolatge, 2 botiges de menys de 120 m², 4 fleques, 2 carnisseries, 3 peixateries, 2 llibreries, 7 botigues de roba, 1 una botiga d'equipament de la llar, 3 sabateries, 2 botigues d'electrodomèstics, 1 una botiga de mobles, 4 botigues de material esportiu i 1 una floristeria.
L'any 2000 hi havia onze explotacions agrícoles que conreaven un total de 774 hectàrees. El 2009 hi havia dues farmàcies, dues ambulàncies i dues escoles elementals.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Nombre d'équipements et de services dans le domaine du commerce en 2009
* ↑ Exploitations agricoles
# Juravuixka

Juravuixka (Журавушка, en rus Una petita cigonya) és una pel·lícula soviètica rodada als estudis Mosfilm de Moscou el 1968 dirigida per Nikolai Moskalenko amb un guió basat en el relat breu de Mikhaïl Aleksèiev Khleb — imia suxestvitel'noe (El pa és un substantiu).

## Sinopsi

El marit de Marta (Ludmila Txursina), com molts durant la guerra, va anar al front i no va tornar. No només va patir els anys de la guerra, sinó que també va patir la postguerra. Malgrat un gran nombre de pretendents, Martha continua sent fidel al seu marit, que l'anomenava la cigonya.

## Repartiment

* Ludmila Txursina - Marfa
* Nonna Mordyukova - Glafira
* Tatyana Pelttser - Nastasia
* Rimma Markova - Avdotia
* Armen Dzhigarkhanyan - Stíxnoi
* Nikolai Gritsenko - Markelov
* Georgi Zhzhyonov - Pare Leonid
* Evgeniy Shutov - Zulia
* Aleksei Karpushkin - Serioja

## Premis

Ludmila Txursina va rebre la Conquilla de Plata a la millor actriu per aquest paper al Festival Internacional de Cinema de Sant Sebastià 1969.

## Referències

* ↑ «Погоня за молодостью может обернуться против вас»
* ↑ Бесплатные показы фильмов о войне организуют в Барнауле
* ↑ «В столице Алтайского края показывают фильмы о войне». Arxivat de l'original el 2020-08-24. [Consulta: 8 juny 2020].
* ↑ Журавушка
* ↑ Premis del 1969 al web del Festival de Sant Sebastià
# Desak Made Rita Kusuma Dewi

Desak Made Rita Kusuma Dewi (Buleleng, 24 de gener de 2001) és una escaladora de competició indonèsia especialitzada en escalada de velocitat de competició. El novembre de 2023, Desak va ser nomenada a la llista de les 100 dones més influents del món per la BBC britànica.

## Trajectòria

Aficionada a l'escalada ràpida des que anava a l'escola primària de Bali, des de molt jove va guanyar diverses competicions en aquesta modalitat d'escalada. Desak va començar a estudiar a la Universitat d'Educació de Ganesha el 2019.
Desak va acabar desena en la general de velocitat a la Copa del Món d'Escalada IFSC 2022 i té dos podis de la Copa del Món. Va acabar com a subcampiona als campionats asiàtics d'escalada IFSC 2022 a Seül, Corea del Sud. Va guanyar la medalla d'or a l'esdeveniment de velocitat femení al Campionat del Món d'escalada IFSC 2023 l'agost de 2023: el seu temps rècord de 6,49 segons li va permetre classificar-se en els Jocs Olímpics de París del 2024.
Aquesta trajectòria esportiva i la cobertura mediàtica corresponent van desencadenar que la BBC la inclogués en la seva llista de dones més inspiradores del planeta juntament amb una altra dona indonèsia, la guardaboscs i activista conservacionista Sumini.

## Referències

* ↑ Handyan, Bayu. «Desak Made Rita Kusuma Dewi, Asa Baru Panjat Tebing Indonesia». RRI, 18-06-2023. Arxivat de l'original el 11 d’agost 2023. [Consulta: 11 agost 2023].
* 1 2 3 4 «BBC 100 Women 2023: Who is on the list this year?» (en anglès britànic). BBC News, 23-11-2023. [Consulta: 24 novembre 2023].
* ↑ «Desak Rita, Mahasiswa Undiksha Raih Medali Perak Ajang Panjat Tebing di Amerika Serikat». Ganesha University of Education, 26-05-2023. [Consulta: 11 agost 2023].
* ↑ «IFSC CLIMBING WORLD CUP 2022 RESULTS». IFSC. [Consulta: 27 juny 2022].
* ↑ «Indonesia kuasai medali speed putri Kejuaraan Asia Panjat Tebing 2022». Antara, 14-10-2022. [Consulta: 11 agost 2023].
* ↑ «Four tickets punched to Paris 2024 at IFSC Climbing World Champs». International Olympic Committee, 11-08-2023 [Consulta: 11 agost 2023].
# Kamenuixka

«Kamenuixka» té aquests significats:
* Kamenuixka (Primórie), localitat del krai de Primórie, a Rússia
* Kamenuixka (Khabàrovsk), localitat del krai de Khabàrovsk, a Rússia
# Crescentino

Crescentino és un comune (municipi) de la província de Vercelli, a la regió italiana del Piemont, situat a uns 35 quilòmetres al nord-est de Torí. A 1 de gener de 2019 la seva població era de 7.786 habitants.
Crescentino limita amb els següents municipis: Brusasco, Fontanetto Po, Lamporo, Livorno Ferraris, Moncestino, Saluggia, Verolengo i Verrua Savoia.

## Referències

* ↑ «Resident population on 1st january» (en anglès). ISTAT. [Consulta: 9 abril 2020].
# Crescentia

Crescentia és un gènere de plantes amb flor de la família Bignoniaceae.

## Característiques

Són arbres menuts de fins a 10 m d'alçada que produeixen fruits esfèrics força grans, d'uns 25 cm de diàmetre. Es troben a la zona del Carib i l'Amèrica Central.

## Taxonomia

* Crescentia alata
* Crescentia cujete
* Crescentia portoricensis

## Referències

* ↑ Mobot (anglès)
* ↑ «Killerplants». Arxivat de l'original el 2009-02-23. [Consulta: 22 agost 2010].

## Enllaços externs

* Germplasm Resources Information Network: Crescentia Arxivat 2013-03-27 a Wayback Machine.
* Calabash tree page from Tropilab Inc site
* Calabash tree page from Rainforest Conservation Fund site Arxivat 2007-09-28 a Wayback Machine.
# Cristo (pel·lícula)

Cristo és un documental espanyol del 1954 dirigit per Margarita Alexandre, basat en La vida de Cristo de Fra Justo Pérez de Urbel. Relata la vida de Jesucrist fent serví obres pictòriques d'El Greco, Tiziano o Rubens i amb les veus dels actors Fernando Rey, José María Seoane, María Jesús Valdés, Carlos Muñoz, Félix Dafauce, José María Lado i José María Prada, amb música de Johann Sebastian Bach, Ludwig van Beethoven, Charles Gounod, George Frideric Handel, Tomás Luis de Victoria, Richard Wagner i altres interpretada per l'Orfeó Donostiarra dirigida per Juan Guridi.

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1953 | Premi Especial | Millor pel·lícula | Guanyadora |
La pel·lícula va aconseguir un premi econòmic de 150.000 ptes, als premis del Sindicat Nacional de l'Espectacle de 1953.

## Referències

* ↑ Montserrat Claveras Pérez La Pasión de Cristo en el cine, p. 45-46
* ↑ Cristo (Margarita Alexandre, Rafael M. Torrecilla, 1953), Agenda Cultural del Ministeri de Cultura d'Espanya
* ↑ «Premios del CEC a la producción española de 1953». CEC. Arxivat de l'original el 2020-08-01. [Consulta: 8 gener 2016].
* ↑ Féliz Martialay El cine español durante el franquismo, p. 112-114
# Cristo negro

Cristo negro és una pel·lícula dramàtica espanyola del 1963 dirigida per Ramón Torrado Estrada, coautor del guió amb Joaquín Romero Marchent i protagonitzada per l'actor cubà René Muñoz, famós per haver protagonitzat Fray Escoba.

## Sinopsi

Mikoa és un jove de raça negra, educat en la missió del pare Braulio després de l'assassinat del seu pare, i batejat com a Martín. Està enamorat de Mary, una noia blanca a la que coneix des de la infància, filla del terratinent Janson. Un dia, mentre passeja amb la seva amiga, es troba amb Charles, un antic capatàs blanc que va assassinar al seu pare. En el transcurs d'una festa, Charles ataca a Mikoa i aquest intenta defensar-se.

## Repartiment

* René Muñoz ... Mikoa / Martín
* Jesús Tordesillas... Pare Braulio
* María Silva... Mary Janson
* Charito del Río ... Sor Alice
* María Antonieta Hernández ... Nina
* José Bódalo... Janson
* José Manuel Martín ... Charles

## Premis

Manuel Parada va rebre el premi a la millor música als Premis del Sindicat Nacional de l'Espectacle de 1962.

## Referències

* ↑ Cristo negro a abc.es
* ↑ Cristo negro a sensacine.com
* ↑ Los premios sindicales de cine, ABC, 31 de gener de 1963